Rada školy pri Základnej škole s materskou školou, 919 02 Dolné Orešany

**Vec: Zápisnica zo zasadnutia Rady školy konanej dňa 23. 11. 2023**

Prítomní: podľa prezenčnej listiny

Program:

1. Zahájenie

2. Oboznámenie členov RŠ so sťažnosťou OÚ Dolné Orešany

3. Rôzne

4. Záver

1. Predsedníčka RŠ privítala členov Rady školy a prizvaných hostí.
2. Riaditeľka školy PhDr. Mária Tremková informovala členov RŠ o problémoch s personálnym obsadením v MŠ, ku ktorým bola zo strany OÚ zaslaná sťažnosť na nedostatočnú odbornú kvalifikáciu. K zaslanej sťažnosti riaditeľka školy PhDr. Mária Tremková podala členom RŠ nasledovné vysvetlenia:

* V MŠ sú v súčasnosti zamestnané 3 pracovníčky s pedagogickým vzdelaním a 3 pracovníčky s úplným stredoškolským vzdelaním, ktoré je zákonnou podmienkou prijatia na túto pozíciu. Do 2 rokov od prijatia sú povinné si začať dopĺňať a do 4 rokov ukončiť požadované pedagogické vzdelanie.
* Pracovníčky absolvujú rôzne školenia, webináre a adaptačné vzdelávanie pre nových zamestnancov. MŠ sa za účelom zvyšovania kvalifikácie učiteliek zapojila do projektu s RCPÚ, pri ktorom majú novo nastúpené učiteľky MŠ priradených svojich mentorov. Ďalej je MŠ (ako jediná MŠ v okolí) zapojená do projektu Učiaca sa Trnava, ktorý sa zameriava na aktivačné metódy výučby detí.
* Rozdelenie učiteliek pre jednotlivé triedy bolo robené s ohľadom na to aby v aktuálnej situácii, keď časť detí je v budove MŠ a časť detí je v KD bola na každom pracovisku jedna učiteľka s praxou a jedna novo nastúpená učiteľka.
* Vzdelávanie detí v MŠ je v súlade so školským vzdelávacím programom pre MŠ, ktorý je zverejnený na stránke školy.
* Pre potreby integrovaných detí by MŠ potrebovala doplniť existujúci personál o 1 asistentku.

1. Členovia RŠ sa informovali na obsah prednášky, ktorá sa uskutočnila v septembri 2023 pre žiakov 6. ročníka. Prednáška bola na tému „Som dievča, Som chlapec“. Prednášajúci boli z MPeducation. Jedná sa o organizáciu, ktorá je schválená

Ministerstvom školstva. Žiakom bola prednášaná problematika pohlaví a sexuality vo forme prijateľnej ich veku oddelene za účasti učiteľa. Rovnaký typ prednášky sa uskutočňuje v šiestom ročníku opakovane už viacero rokov. Téma prednášky je prispôsobená učivu biológie pre 6. ročník.

Riaditeľka školy PhDr. Mária Tremková predostrela prvé praktické zistenia z blokovej výučby jednotlivých predmetov na druhom stupni. Daná výučba je pri niektorých predmetoch efektívna, pri iných zvážia po vyhodnotení prechod na pôvodný systém.

V budúcnosti ministerstvo školstva plánuje zmeny v obsahu predpísaného učiva. Výučba by sa mala zamerať na získavanie zručností.

ZŠ s MŠ získala viaceré národné aj medzinárodné ocenenia v projektoch e Twinning a Erasmus. Aj vzhľadom na vyššie uvedené by sa ZŠ s MŠ v Dolných Orešanoch mohla stať vzorovou školou Erasmus.

1. Na záver predsedníčka rady školy poďakovala členom za účasť na zasadnutí.

V Dolných Orešanoch 23. 11. 2023

Ing. Lucia Jakubčíková

predseda rady školy